अच्छा वक्त उसी व्यक्ति का आता है, जो सभी के हित की सोचे: आचार्य आशीष
अंडा|विष्णुधाम ओटेबंद में चल रहे श्रीमद भागवत कथा के तीसरे दिन आचार्य आशीष कृष्ण महाराज ने कहा कि जितनी शक्ति विश्वास मेंं होती, उतनी ही अंधविश्वास में भी होती है। फर्क सिर्फ इतना है कि विश्वास मार्गदर्शक बनाता है और अंधविश्वास पथ भ्रष्ट करता है। आज हमारे पास बीते कल का अफसोस और आने वाले कल की चिंता यही दो चोर है, जो वर्तमान की हमारी खूबसूरती काे चुरा ले जाते हैं। आचार्य ने कहा कि अच्छा वक्त सिर्फ उसी का होता है, जो कभी किसी का बुरा नहीं सोचते। विष्णुधाम में महायज्ञ भी चल रहा है, जिसमें शनिवार को सैकड़ों श्रद्धालुओं ने परिक्रमा की। 5 मार्च को यहां चंदूलाल मेमोरियल काॅलेज और हाॅस्पिटल भिलाई के डाॅक्टरों द्वारा निशुल्क स्वास्थ्य परीक्षण के साथ दवा वितरण किया जाएगा। वहीं 10 मार्च को दोपहर 12 से 3 बजे तक जय गंगा मैया रात रानी पंडवानी बालोद की गायिका सुशीला की प्रस्तुति होगी। इस दौरान मंदिर समिति के पदाधिकारी उपस्थित रहे।
hin_Deva hin_Deva